PLANINSKO DRUŠTVO CELJE MATICA                                                       CELJE, 01.03.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

S  T R O J A N  V  T R E M E R J E,

V SOBOTO, 10. MARCA 2007

LETOS MINEVA PET LET OD TISTE SONČNE MARČEVSKE SOBOTE,

KO SMO ZADNJIKRAT PEŠ PREMERILI RAZDALJO MED TROJANAMI IN TREMERJEM.

DESET LET PA BO POTEKLO OD PRAV TAKO LEPE APRILSKE SOBOTE,

KO SMO ŠESTIČ OPRAVILI TO POMLADNO PLANINSKO OGREVANJE,

KI SMO SE BILI ZANJ PRVIKRAT ODLOČILI ŽE LETA 1988.

ČAS JE ZATOREJ, DA PONOVNO PREVERIMO,

ALI SE NI MORDA V TEH LETIH KAJ POVEČALA RAZDALJA MED OBEMA KRAJEMA.

IZID BO KOT LAKMUSOV PAPIR TAKO PONAVLJAVCEM KOT NOVINCEM

POKAZAL TELESNO PRIPRAVLJENOST IN VZDRŽLJIVOST.

ČETUDI SE ZDI PREDLAGANA POT NA PRVI POGLED KAR KREPEK ZALOGAJ,

SMO JO DOSLEJ SEDEMKRAT ZMOGLI BREZ TEŽAV V DESETIH URAH,

KER SMO SE VSELEJ RAVNALI PO STAREM REKLU, DA SE POČASI PRIDE DALEČ.

VABIMO VAS, DA SE SKUPAJ S TOMAŽEM, NAŠIM PLANINSKIM VODNIKOM,

UDELEŽIMO TEGA OBČASNEGA, MALCE DALJŠEGA A NE PRETEŽKEGA POHODA.

OB ŠESTIH ZJUTRAJ, OB 6.00,

SE UDELEŽENCI ZBEREMO NA POSTAJALIŠČU PRED NEKDANJO CELJSKO GLAZIJO
IN SE Z NAROČENIM AVTOBUSOM ODPELJEMO NA PREVRTANE TROJANE, 569 M.

OB TEJ URI OB SOBOTAH NI ČEZNJE REDNEGA PREVOZA KOT ŠE LETA 1997.

NA POTI S TROJAN V TREMERJE SE POVZPNEMO NA VSE ŠTIRI NAJVIŠJE VRHOVE:

	NA ČEMŠENIŠKO PLANINO,
	1204 M,

	NA JAVOR,
	1131 M,

	NA MRZLICO,
	1122 M,

	IN NA GOZDNIK,
	1090 M.


SPOTOMA SE OGLASIMO IN OKREPČAMO V NASLEDNJIH PLANINSKIH POSTOJANKAH:

	V PLANINSKEM DOMU DR. FRANCIJA GOLOBA NA ČEMŠENIŠKI PLANINI,
	1120 M,

	V PLANINSKEM DOMU NA MRZLICI,
	1093 M,

	IN V DOMU NA ŠMOHORJU,
	781 M.


LE NA MRZLICI SE USTAVIMO ZA SLABO URO, DRUGOD KVEČJEMU POL URE.

POHOD SKLENEMO PRI DRAKSLERJU V TREMERJU, 233 M,

ODKODER SE MED SEDMO IN OSMO URO ZVEČER

VRNEMO Z NAROČENIM AVTOBUSOM V CELJE OZIROMA SAVINJSKO DOLINO.

PREHODILI SMO POT, KI NI RAVNO KRATKA NITI NA ZEMLJEVIDU.

VEČINO POTI SMO SLEDILI OZNAKAM ZASAVSKE IN SAVINJSKE PLANINSKE POTI.

NAJSTRMEJŠI ODSEK JE BIL SESTOP Š ČEMŠENIŠKE PLANINE.

OGNILI SMO SE CESTI OKOLI JAVORA,

KO SMO JO OD SPOMENIKA NA KRIŽIŠČU PRI SVETEM LENARTU, 891 M,

MAHNILI NA VRH JAVORA KAR PO SENOŽETI IN ČEZENJ PO NEOZNAČENIH STEZICAH.

CESTA NA MRZLICO JE PO IZKUŠNJAH NAJNAPORNEJŠI DEL CELOTNE POTI.

DOBRA OBUTEV JE NA TAKO DOLGEM POHODU NAJVAŽNEJŠI DEL OPREME.

MED SESTOPOM V TREMERJE

NAS NE BI SMEL DOHITETI MRAK IN ŠE MANJ NAS NAJTI NANJ NEPRIPRAVLJENE.

OBLECIMO SE PRIMERNO GLEDE NA VREMENSKE RAZMERE,

KER BOMO POT PREHODILI TUDI OB MANJ OBETAVNI NAPOVEDI.

ZA IZLET SE PRIJAVIMO V DRUŠTVENI PISARNI NA STANETOVI 20,

V KATERI PLAČAMO PET EVROV ZA AVTOBUSNI PREVOZ

IZ CELJA NA TROJANE TER IZ TREMERJA V CELJE OZIROMA ŽALEC.

N A  S V I D E N J E  P O  P E T I H  L E T I H

TONE PRIMOŽIČ

